CELEX: 62008CN0470
Language: et
Date: 2008-11-03 00:00:00
Title: Kohtuasi C-470/08: Eelotsusetaotlus, mille esitas Gerechtshof te Arnhem (Madalmaad) 3. novembril 2008 — K. van Dijk versus Gemeente Kampen

10.1.2009   
            
            
               ET
            
            
               Euroopa Liidu Teataja
            
            
               C 6/15
            
         Eelotsusetaotlus, mille esitas Gerechtshof te Arnhem (Madalmaad) 3. novembril 2008 — K. van Dijk versus Gemeente Kampen
   (Kohtuasi C-470/08)
   (2009/C 6/24)
   Kohtumenetluse keel: hollandi
   Eelotsusetaotluse esitanud kohus
   Gerechtshof te Arnhem
   Põhikohtuasja pooled
   
      Apellatsioonkaebuse esitaja: K. van Dijk
   
      Vastustaja apellatsioonimenetluses: Gemeente Kampen
   Eelotsuse küsimused
   
               1.
            
            
               Kas rentnik on määruse nr 1782/2003 (1) ja määruse nr 795/2004 (2) või ühenduse õiguse üldpõhimõtete kohaselt, eelkõige alusetu rikastumise keelu põhimõtte alusel juhul, kui puuduvad vastavad siseriiklikud õigusnormid, kohustatud rendisuhte lõppemisel rendileandjale tagastama renditud maa koos sellega saadud või sellega teotud toetusõigustega?
            
         
               2.
            
            
               Juhul kui vastus küsimusele a on jaatav: kas rendileandja on määruse nr 1782/2003 ja määruse nr 795/2004 või ühenduse õiguse üldpõhimõtete kohaselt, eelkõige alusetu rikastumise keelu põhimõtte alusel juhul, kui puuduvad vastavad siseriiklikud õigusnormid, kohustatud rendileandjale üleantud toetusõiguste eest maksma rentnikule hüvitist ning jaatava vastuse puhul kas rendileandja peab hüvitama need õigused täielikult või osaliselt ning viimasel juhul millise osa?
            
         
               3.
            
            
               Juhul kui vastus küsimusele a on eitav: kas rentnik on määruse nr 1782/2003 ja määruse nr 795/2004 või ühenduse õiguse üldpõhimõtete kohaselt, eelkõige alusetu rikastumise keelu põhimõtte alusel juhul, kui puuduvad vastavad siseriiklikud õigusnormid, kohustatud rentnikule jäänud toetusõiguste eest maksma rendileandjale hüvitist ning jaatava vastuse puhul kas rentnik peab hüvitama need õigused täielikult või osaliselt ning viimasel juhul millise osa?
            
         
      (1)  Nõukogu 29. septembri 2003. aasta määrus (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001 (ELT L 270, lk 1; ELT eriväljaanne 03/40, lk 269).
   
      (2)  Komisjoni 21. aprilli 2004. aasta määrus (EÜ) nr 795/2004, millega kehtestatakse nõukogu määruses (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad talupidajate jaoks) sätestatud ühtse otsemaksete kava üksikasjalikud rakenduseeskirjad (ELT L 141, lk 1; ELT eriväljaanne 03/44, lk 226).